SE PA SA W BEZWEN!
1 / 06 Poste nan Amelyore Lavi w, BELNEGES, Bote ANNDAN
M pa konn pou ou. Men mwen, m pa renmen konpetisyon. Talè ! M pap pale de konpetisyon ki ka ede moun vanse non. Tankou : konkou jeni, jwèt entèlektyèl, konkou sou spò, liv elatriye. M ap pale pito sou yon lide konpetisyon ki devlope anpil nan antouraj mwen. Yon konpetisyon sou bagay ki souvan pa itil anyen. Konpetisyon ki vle fè kwè m pi bon, lòt la pa bon. Se de jan konpetisyon sa yo, m vle pale.
Petèt li ka menm jan kote w ap evolye a tou. Petèt li ka pa konsa tou. Men w ka konn sou kisa m ap pale a byen. Paske se pa yon bagay ki fèt an kachèt. Se sa k fè depi tou piti, m pa t janm twò entèrese gen baz zanmi lè m te lekòl. Paske te plen ti gwoup. Chak ti gwoup sa yo t ap eseye pase pou pi bon. Yo t ap kontwole kiyès ki pi bèl. Kiyès ki gen pi bèl cheve. Kiyès ki gen pi bèl bwat osnon valiz. Konsa, ou menm ki nan ti gwoup la pèdi sa w ye. Ou sèlman tounen yon eleman nan menm gwoup la. Epi ou tounen yon jij k ap gade lòt la pou kritike l sèlman.
Ou kwè ou ta dwe rantre nan lojik sa a ?… Kontinye li →
FÈ YON TI PE…
12 / 05 Poste nan Aksyon Ki Bèl, BELNEGES, Bote ANNDAN
Nou emosyonèl anpil nan fè diskisyon. Depi w tande se defann pozisyon nou, pa gen moun ki ka fè nou tande rezon. Nou pale fò, nou pa kite lòt pale. Epi nou vle se pa nou an ki pou pase. Menm si nou wè sa n’ap di a pa fè pwa, nou wè se nou ki pi bon. Paske nou tèlman kwè nan tèt nou depase, nou pa panse pozisyon lòt la ka bon tou.
OU GENLE BLIYE?
4 / 05 Poste nan Aksyon Ki Bèl, BELNEGES, Bote ANNDAN
Menm si nou pa gen antrepriz tankou biznis, nou gen rapò dirèk ak lòt moun. Menm si nou pa patwon, nou chak gen yon kalite relasyon travay ak yon moun pou pi piti. Li te mèt se yon moun k’ap rann nou sèvis oswa yon moun k’ap travay lakay nou, oswa yon moun ki nan enstitisyon kote w’ap vann sèvis la.